ምክር ቤቱ የ2009 በጀት ከ274 ቢሊየን ብር በላይ እንዲሆን ወሰነ
ምክር ቤቱ በቀረበው ረቂቅ በጀት ላይ በስፋት ከተወያየ በኋላ እንዲጸድቅ ትናንት ባካሄደው ስብሰባ ለህዝብ ተወካዮች ምክር ቤት ለውሳኔ አስተላልፎታል ።በጀቱ ከዚህ አመት አንጻር ሲታይ የ13 ነጥብ 7 በመቶ እድገት አሳይቷል።የፌዴሬሽን ምክር ቤት በወሰነው ቀመር መሰረት የፌደራሉ መንግስት ለክልሎች የሚሰጠው የድጋፍ በጀት መጠን መወሰን እንዳለበት አመልክቷል።ከፌደራል በጀት ውስጥ ለመደበኛ ወጪ 68 .8 ቢሊዮን ብር፣ ለካፒታል ወጪ 105 .7 ቢሊዮን ብር፣ለክልሎች የሚሰጥ ድጋፍ 87.8 ቢሊዮን፣ እንዲሁም ለዘላቂ ልማት ግቦች ማስፈጸሚያ ድጋፍ 12 ቢሊዮን ብር እንዲሆን ተመድቧል።በጀቱ ከ2009 እስከ 2013 የመካከለኛ ዘመን የማክሮ ኢኮኖሚ ፊዚካል ማዕቀፍ በሚኒስትሮች ምክር ቤት ጸድቆ ለበጀት ዝግጅት መነሻ በማዕቀፍነት እንዲያገለግል መደረጉንም አመልክቷል።በጀቱ በአግባቡ ለተመደበለት ዓላማ ህግና ስርአትን ተከትሎ በቁጠባ ስራ ላይ እንዲውልና የተጀመረውን ልማት አጠናክሮ ለማስቀጠል የሚያስችል የገቢ አሰባሰብ ስርአት ተጠናክሮ እንዲቀጥልም ምክር ቤቱ አሳስቧል(ኤፍ ቢ ሲ)።